cyanic-selkie/wikianc huggingface dataset:
NGC 2074
Den NGC 2074 ass en Emissiounsniwwel am Stärebild Dorado mat engem agebettenen oppene Stärekoup. Den NGC 2074 ass ongeféier 170.000 Liichtjoer vun eis ewech an ass en Deel vun der grousser Magellanescher Wollek a vum Tarantelniwwel, och en Emissiounsniwwel. D'Bild vum Hubble-Weltraumteleskop vum NGC 2074 gouf am Kader vun der 18-järeger Erfuerschung mam d'Teleskop an dem 100.000 Orbit ëm d'Äerd den 10. August 2008 gemaach.
Entdeckung
Den Emissiounsniwwel NGC 2074 gouf vum schotteschen Astronom James Dunlop entdeckt.
Mohamed Ould Abdel Aziz
De Generol Mohamed Ould Abdel Aziz (arabesch: محمد ولد عبد العزيز.), gebuer den 20. Dezember 1956 zu Akjoujt, a Mauretanien, ass en Offizéier a President vu sengem Land.
Hie war vun 2008 bis 2009 President vum Haut conseil d'état an domat zanter dem Militärputsch vum 6. August 2008, deen e geleet hat, de facto Staatschef vu Mauretanien. De 15. Abrëll 2009 ass hie vun där Plaz zeréckgetrueden, fir bei der Presidentschaftswal am Juli 2009 matzemaachen, déi e gewonnen huet.
Am Juni 2014 gouf hien erëmgewielt.
Den 30. Januar 2014 huet d'Generalversammlung vun der Afrikanescher Unioun hien zu hirem President gewielt.
NGC 3509
Den NGC 3509 ass eng Spiralgalaxis am Stärebild Leo. Si gouf am Joer 1786 vum Astronom Wilhelm Herschel entdeckt.
OGLE-2005-BLG-390L b
OGLE-2005-BLG-390Lb, och kuerz „OGLE-05-390Lb“, ass d'Bezeechnung fir en Exoplanéit am Stärebild Scorpius. Mat enger Distanz vu ronn 6.500 Parsec (zirka 21.000 Lj) ass et deen Exoplanéit mat der bis elo gréisster Distanz zu der Äerd (Stand: Mëtt 2009).
Detailer
Den OGLE-2005-BLG-390Lb huet ongeféier déi fënneffach Äerdmass an huet domat beispillsweis manner Mass wéi de Planéit Neptun. Hie kreest op enger Distanz vun 2,6 AE eemol an zéng Äerdjoer ëm de rouden Zwerg OGLE-2005-BLG-390L, deen ongeféier e Fënneftel vun der Sonnemass huet.
Antoine vu Brabant
Den Antoine vu Brabant, och Antoine vun der Bourgogne, gebuer den 1. August 1384 a gestuerwen de 25. Oktober 1415 an der Schluecht vun Azincourt, war vun 1393 bis 1406 Grof vu Rethel, vu 1406 bis 1415 Herzog vu Brabant, vu 1404 bis 1415 Herzog vu Limburg a vu 1411 bis 1415 Herzog vu Lëtzebuerg.
Hie war e Jong vum Philippe II. vun der Bourgogne (Phillippe de Kéngen), Herzog vun der Bourgogne, an deem senger Fra Marguerite, Greefin vu Flanderen, Rethel a Nevers.
OGLE-2005-BLG-390L b
Detailer
Den OGLE-2005-BLG-390Lb gëllt duerch seng kleng Mass als äerdänlechen Exoplanéit a besteet méiglecherweis gréisstendeels aus Äis a Gestengs. Wéinst dem klengen Duerchmiesser, der schwaacher Stralung vu sengem Mammestär, an der grousser Distanz zu senger Sonn ass d'Uewerflächentemperatur vum Planéit nëmmen ongeféier 50 Kelvin (−220 °C), soudatt d'Entwécklung vu Liewen,sou wéi mir et kennen, op Basis vu flëssegem Waasser zimmlech onwahrscheinlech ass.
Den Himmelskierper war deen éischten, dee mat Hëllef vum Mikrolënseneffet, nogewise konnt ginn.
Antoine vu Brabant
Wéi seng Groussmatti Jeanne vu Brabant 1406 gestuerwen ass, huet den Antoine Brabant, Limburg an Antwerpen geierft.
Hien ass an der Schluecht vun Azincourt gestuerwen a gouf an der Jang-den-Deefer-Kierch zu Tervuren begruewen.
Fraen a Kanner
De 16. Juli 1409 huet hien zu Bréissel d'Elisabeth vu Görlitz (1390 - 1451) bestuet, Pandhärin vum Herzogtum Lëtzebuerg. Si haten 2 Kanner, déi allebéid als Puppelche gestuerwe sinn:
Ausserdeem hat en zwou illegitim Duechteren: d'Jeanne an d'Anne.
Gammateleskop
Gammateleskope sinn astronomesch Instrumenter fir d'Opfänken an d'Miessung vun der Gammastralung aus dem Weltraum. Déi grouss energieräich elektromagnéitesch Stralung geet vun astronomeschen Objeten ë. a. vu kärphysikalesche Prozesser aus, oder vun extreem gliddegen Objeten (z. B. Supernovaen) a bei staarker Matièreacceleratioun duerch Schwaarz Lächer.
D'Gammaastronomie ass dee jéngste Fuerschungsdeel vun der Astronomie an ass dobäi, déi gewalteg Energieprozesser am Ëmkrees vun aktive Galaxiëkären a bei Gammablëtzer z'erklären.
Weltraumobservatoiren
Gammastralen duerchdrénge souguer Teleskope fir sträifenden Afall (kuckt Röntgenoptik) a kënnen dofir mat traditionelle Methode kaum gebëndelt ginn. Et brauch ee masseräich Stralungsdetekter, fir Gamma-Photonen iwwerhaapt anzefänken. Sou hat d'Compton Gamma Ray Observatory (a Betrib 1991 bis 2000) eng Mass vu 17 Tonnen. D'Lokaliséierung vu Gammaquelle reecht net aus, fir déi produktiv Objeten z'identifizéieren.
Dofir huet d'NASA hiren neie Gammastralenobservatoire Swift (gestart 2004) mat engem Röntgenteleskop kombinéiert, dat déi meescht laangwelleg Röntgenstralen déi gläichzäiteg ukommen op e puer Bousekonne genee lokaliséiere kann. Soubal de Swift en Ausbroch am Gammastraleberäich entdeckt, sichen déi aner Detekteren d'Quell am Röntgen- an och am optesche Spektralberäich.
Miessungen um Äerdbuedem
Op der Äerduewerfläch léisst sech Kosmesch Gammastralung indirekt duerch d'Ausléisung vun Deelcheschauere an der Loft noweisen. Déi afalend Deelercher triede mat Loftatomer a Wiesselwierkung, wouduerch eng Kaskad vu Sekundärdeelercher entstinn. An dëse Loftschauere gi Stéckstoffatomer hir Ureegungsenergie als Fluoreszenz- an Tscherenkow-Liicht of. Buedemgestëtzt Teleskope fir Gammastralung si virun allem d'MAGIC-System op La Palma an d'High Energy Stereoscopic System (HESS) an Namibia.
Computerbildschierm
E Computerbildschierm, Computermonitor oder Computerecran ass en elektroneschen Apparat, dee Biller weist, déi vun der Grafikkaart vun engem Computer generéiert ginn. Et handelt sech dobäi ëm e Bildschierm, deen änlech wéi eng Televisioun ausgesäit. Den Haaptënnerscheed ass, datt ee beim Computermonitor net de Kanal ka wiesselen.
De Computerbildschierm ass zum Beispill néideg fir en Desktopcomputer kënnen ze benotzen.
Heidi Brühl
D'Heidi Brühl, gebuer den 30. Januar 1942 zu München a gestuerwen den 8. Juni 1991 zu Starnberg, war eng däitsch Schlagersängerin a Schauspillerin.
1963 huet si Däitschland mam Lidd "Marcel" beim Eurovision Song Contest zu London vertrueden. Si koum op déi 9. Plaz mat 3 Punkten.
Canton de Guéret-1
De Canton de Guéret-1 ass eng franséisch administrativ Andeelung am Arrondissement Guéret, am Departement Creuse an der Regioun Nei-Aquitaine.
Den Haaptuert ass Guéret.
Äislinn
D'Äislinn respektiv Schnéilinn beschreift an enger protoplanetarescher Scheif deen Ofstand zum Protostär, an deem d'Temperatur e Wäert erreecht, an dem Waasseräis aus dem Gas vun der Scheif erauskondenséiert.
De Radius ass ofhängeg vun der Stralungsintensitéit vum Protostär, der Akkretiounsquot souwéi der Opazitéit an der Dicht an der Scheif. D'Temperatur läit am Beräich vun 145 bis 170 Kelvin an hänkt vum Partialdrock vum Waasserdamp op der Äislinn of. D'Äislinn trennt bei der Planéitegenesis de bannenzege Beräich, an deem Gestengsplanéiten entstinn, vum baussenzege Beräich, an deem Gasplanéiten auskondenséiere kënnen.
Op der anerer Säit vun der Äislinn kënnen och Äismounden entstoen.
Frantizek Vosahlo
De Frantizek Vosahlo, och bekannt als Frantisek Vosahlo, gebuer de 24. Juli 1989 an der Tschechescher Republik, ass e lëtzebuergesche Volleyballspiller,.
De Frantizek Vosahlo huet seng international Sportscarrière 2008 ugefaangen. Hien ass am Kader vun der Lëtzebuergescher Härevolleyballnationalekipp (Stand: 2017).
Hie war Member vun der Section sports d'élite de l'armée.
Steve Weber
De Steve Weber, gebuer den 18. Februar 1997 an der Stad Lëtzebuerg, ass e lëtzebuergesche Volleyballspiller,.
Paul Verhoeven
Paul Verhoeven ass den Numm vu follgende Leit:
California Institute of Technology
De California Institute of Technology, besser bekannt als Caltech, ass eng Technesch Héichschoul zu Pasadena am Los Angeles County. Si ass op Natur- an Ingenieurswëssenschafte spezialiséiert.
1891 gouf den Institut mat 31 Studente gegrënnt, haut sinn et der ongeféier 2000.
D'Héichschoul ass Member vun der Association of American Universities, e Verband vu féierende fuerschungsintensiven nordamerikaneschen Universitéiten, deen zanter 1900 besteet.
Den Jet Propulsion Laboratory vun der NASA, deen de Betrib vu Weltraumsonden iwwerwaacht, ass en Deel vun der Universitéit. Den Institut ass un d'Fuerschungsnetzwierk BIRN ugeschloss.
Mat 310 Professeren an 2171 Studenten (2004-2005) ass dës wëssenschaftlech héichproduktiv Universitéit extreem kleng, trotzdeem gehéiert si zu den zéng beschten Universitéite vun der Welt. An der Geschicht vun der Universitéit gouf et 31 Nobelpräisser, dovun 13 an der Physik, 9 an der Physiologie oder Medezin, 6 an der Chimie, 2 an der Ekonomie an ee Friddensnobelpräis.
Forst Lohrerstraße
De Forst Lohrerstraße ass e gemengefräit Gebitt am ënnerfränkesche Landkrees Main-Spessart.
Gemarkung
De Forst Lohrerstraße ass dee gréissten Deel vun der bayerescher Gemarkung mat dem selwechten Numm.
Nopeschgemarkungen
Nopeschgemarkunge vun Norden am Auerzäresënn si Partensteiner Forst, Rechtenbach a Verbindung mat Rothenberg, Lohr am Main, Wombach, Neustadt, Fürstlich Löwensteinscher Park, Rothenbuch, Rothenbucher Forst a Neuhütten. Ausserdeem gëtt et bannent zwou Uerter vu Forst Lohrerstraße (Neuhütten).
Alphoretta
Alphoretta ass e gemengefräit Gebitt am Oste vum Floyd County am Bundesstaat Kentucky an de Vereenegte Staate vun Amerika.
East of Eden
East of Eden ass en US-amerikanesche Film vum Elia Kazan aus dem Joer 1955 no engem Roman vum John Steinbeck.
Norroy-lès-Pont-à-Mousson
Norroy-lès-Pont-à-Mousson ass eng franséisch Uertschaft a Gemeng am Departement Meurthe-et-Moselle an der Regioun Grand Est am Dall vun der Musel.
D'Uertschaft läit am Parc naturel régional de Lorraine.
Jupiter analog
Jupiter analoger sinn Exoplanéite mat enger Mass an der Gréisst vum Jupiter an déi wéinst hirer Ëmlafdauer a Bunnexzentrizitéit op änleche Bunne lafe wéi de Jupiter. Stäresystemer mat Jupiter analoge gëllen als potentiell Heemer vun äerdänleche Planéiten op äerdänleche Bunnen no bei der Äislinn.
Definitioun
Jupiter analoger ginn als Gasplanéite mat enger Ëmlafdauer vu méi wéi 8 Joer definéiert. D'Jupiter analoger sollten eng Mass tëscht dem 0,1-fachen an dem 12-fache vum Jupiter hunn (méi schwéier Himmelskierper si Brong Zwergen) an eng méi kleng Bunnexzentrizitéit vun e < 0,2 hunn, wouduerch d'Ëmlafbunne vun de bannenzege Planéiten net gestéiert ginn. Amplaz vum Begrëff Jupiter analog gëtt och Jupiter-Saturn analog benotzt.
Observatiounstechnik
Wéinst hirer joerzéngtelaanger Ëmlafbunn huet d'Transitmethod keen Erfolleg bei der Sich no Exoplanéiten. Dofir missten en ettlech Zentralstärebedeckunge vum Planéit observéiert ginn, woubäi d'Wahrscheinlechkeet vun enger Bedeckung mat der Längt vun der Bunnachs staark ofhëlt. Dofir gëtt no Jupiter-analoge mat der Radialvitessmethod a mat direkte Fotoen am Infrarout gesicht. Infraroutobservatioune si besonnesch erfollegverspriechend fir jonk Stären, well d'Planéiten e puer Millioune Joer no hirer Genesis grouss Deeler vun hirer bei der Kontraktioun generéierter thermescher Energie nach net ofgestraalt hunn. Wéinst dem Duerchmiesser vun der Bunnenachs erreechen d'Amplitude vun de Radialvitessännerungen nëmme Wäerter ëm déi 10 m/s a kënne liicht mat magnéiteschen Zyklen op den Zentralstäre verwiesselt ginn. Mat Microlensing kënne Gasplanéiten zwar nogewisen, awer net op hirer Bunn verfollegt ginn.
Bedeitung
Planéite mat Jupitermass, déi a ganz enke Bunnen ëm hiren Zentralstär kreese si schonn als Hot Jupiter a grousser Zuel fonnt ginn. Déi Exoplanéiten hu sech awer warscheinlech net op hirer aktueller Plaz gebilt, mä si vun hirer Genesisplaz am baussenzege Planéitesystem an de bannenzege Planéitesystem gewandert. Bei der Migratioun hu si all äerdänlech bannenzeg Planéiten aus hirer Bunn gedréckt. Dofir gëlle Planéitesystemer mat Jupiter analogen als Plaze mat potentiell bewunnbaren äerdänleche Planéiten, déi bis elo nach schwéier nozeweise sinn. D'Sich no Jupiter analoge soll erginn, wéi typesch eis eegent Sonnesystem mat dem solare Planéitesystem an der Mëllechstrooss ass.
Carlo Castagna
De Carlo Castagna ass e lëtzebuergeschen Handballspiller.
1979 war de Castagna fir d'éischt am Kader vun der lëtzebuergescher Härenhandballnationalekipp. Hien huet 14-mol an der Nationalekipp gespillt an dobäi 13 Goler geschoss.
Schëppe Siwen
Ufankszäit
D'Grupp gouf am Dezember 2009 gegrënnt, wéi déi dräi Museker Jojo Wagner, Lio Becker a Chris Wagner sech zesummegedoe fir dem Batteur Chris säi Gebuertsdag am Café Vis-à-Vis an der Stad Lëtzebuerg ze feieren. Fir des Occasioun op St.Patrick's Day hunn si e Museksprogramm opgestallt, dee si an deem Café gespillt hunn. Zënterhir spille si all Joer de 17. Mäerz hiren traditionelle Concert do. ,
Schëppe Siwen (2012) Am November 2012 ass hiren éischte Studio-Album Schëppe Siwen erauskomm. Am Dezember hunn si am Exit07 am Kader vum RIFF Festival mat R.I.C. (Roots Intention Crew) an der Band La Fanfare en Pétard zesumme gespillt. Des Weideren hu si dat Joer och den Télévie ënnerstëtzt an déi Ënnerstëtzung déi Joren drop bäibehalen.
2013 hunn si d'Initiativ géint d'Ënnerdréckung vu Fraen ënnerstëtzt, mat engem Concert am Sang & Klang Pafendall, no der Virféierung vum faméisen Theaterstéck The Vagina Monologues.
En Concert am Kader vum Walk, Taste, Enjoy 2013 op der Musel huet d'Band mat der Distillerie Diedenacker zesumme bruecht. Doraus ass eng Zesummenaarbecht opkomm, an déi gemeinsam Drëpp "Drëppe Siwen" koum op de Maart, en Dännebeemcheslikör. Am Summer hunn si da fir d'éischt um Food for Your Senses gespillt.
Am Kader vum Beefort on Stage huet Schëppe Siwen 2015 zesumme mat der däitscher Kultband City, dem Serge Tonnar & Legotrip souwéi dem Rapper Tommek op der Beeforter Schlittschongpiste e grousse Concertsowend gespillt. Am selwechte Joer huet de Misch Lauff aus perséinleche Grënn an der Band opgehale an de Werner Trausmuth seng Plaz um Bass iwwerholl.
Hir Concerten op der Schueberfouer beim "Blanne Jhang" bleiwe villen och a gudder Erënnerung, beim leschte Concert ass déi massiv Bün souguer an zwee gefuer.
Sprëtztour (2016) a Wat bleift (2019)
Am Januar 2016 koum hiren zweete Studio-Album Sprëtztour eraus. Dësen Album gouf mat engem Concert am Melusina gefeiert, bei deem siwen ënnerschiddlech Bands a méi wéi 40 Museker opgetruede sinn. Den Album gouf an de Linster Studios zu Fréiseng agespillt. ,
Si si gär gesinne Gäscht um Zeltik, op deem si 2014, 2016, 2019, 2020 an 2021 opgetruede sinn, wéi och beim Live Café Festival zu Waasserbëlleg/Mäertert. Si sinn och e puermol um E-Lake festival opgetrueden.
Mëtt 2016 huet d'Grupp op d'Ufro vum Kulturministère dräi Concerten zu Belgium am Wisconsin gespillt, fir déi drëssegt Editioun vum "Luxembourg Fest".
Den drëtten Album Wat bleift koum 2019 op de Maart, duerno 2021 de Live-Album Live op der Schmelz.
Stil
D'Musek vu Schëppe Siwen ass am Folkrock situéiert, mä bei deene meeschte Stécker fléisse ganz ënnerschiddlech Museksstiler mat eran. Ënner anerem Elementer aus dem Punk, Ska, Balkan-Jazz, a Waltz, souwéi och traditionell folkloristesch Kläng, déi mat Trompetten nach ënnerstrach ginn. D'Texter baséiere sech zum Deel op eegen Interpretatioune vu literaresche Wierker (Nana oder Steppewollef) oder op Geschichten aus dem Alldag (Fraleit, Party an der Stad, Zatz) an thematiséieren dobäi och gesellschaftlech Problemer (de fräie Fall, Skrupellosegkeet, mäi Lëtzebuerg). Hir Musek ass charakteriséiert duerch e séieren Tempo an einfach Melodien. Texter an (de Gros) vun de Melodië sinn hausgemaach an ausser dem Titel Fight alleguer op Lëtzebuergesch geschriwwen.
CR139A
Den CR139A ass e Chemin repris am Kanton Gréiwemaacher. Et ass eng Verbindungsstrooss zu Gréiwemaacher tëscht dem CR137 an dem CR139.
Den CR139A ass ronn 75 m laang.
International Mathematik-Olympiad
D'International Mathematik-Olympiad (ofgekierzt IMO) ass déi prestigiéist Kompetitioun an der Mathematik, déi et fir Jugendlecher gëtt. Si ass all Joer, an all Kéier an engem anere Land. Matmaache kënne Schüler ënner 20 Joer, déi nach net op enger Universitéit ageschriwwe sinn.
Geschicht
D'International Mathematik-Olympiad gëtt zanter 1959 all Joer ofgehalen. An den éischte Jore war si begrenzt op déi fréier Ostblockstaaten aus Europa, mä zanter den 1970er Jore maachen ëmmer méi Länner weltwäit mat. An der Tëschenzäit sinn et iwwer 100 Länner, déi all Joer eng Ekipp bereet stellen.
All Land kann eng Ekipp vu maximal sechs Schüler presentéieren. Déi Ekipp gëtt encadréiert vun engem Delegatiounschef, international Leader genannt, a sengem Adjoint, dem Deputy Leader. Lëtzebuerger Leadere ware bis haut d'Professere Lucien Kieffer (vun 1980 bis 1991), Charles Leytem (vun 1992 bis 2019, ausser 2011), Bernard Felten (2011) a Pascal Zeihen (zanter 2020).
Lëtzebuerg hëlt reegelméisseg deel un der Internationaler Mathematik-Olympiad zanter 1980. Grad dat Joer sollt d'Kompetitioun an der Mongolei sinn, mä wéinst engem lokale Biergerkrich gouf se kuerzfristeg ofgesot an duerch zwou interregional Kompetitiounen ersat. Dovu war eng zu Miersch am haitege Lycée classique de Diekirch. Zanterhier war keng international Mathematikskompetitioun méi zu Lëtzebuerg, haaptsächlech aus Käschtegrënn.
Well de verlaangten Niveau extreem héich ass, huet Lëtzebuerg an de vergaangene Jore reegelméisseg drop verzicht, mat enger kompletter Ekipp vu 6 Schüler unzetrieden. Meeschtens hunn d'Ekippen aus just 2-3 Schüler bestanen. Op der 50. IMO am Joer 2009 war d'Lëtzebuerger Ekipp fir d'éischt komplett. Och 2011 zu Amsterdam, 2017 zu Rio de Janeiro an 2019 zu Bath ass Lëtzebuerg mat enger Ekipp vu 6 Schüler op der IMO ugetrueden.
Déi nächst Olympiad gëtt am Juli 2021 zu St. Petersburg a Russland ofgehalen.
Oflaf
D'International Mathematik-Olympiad dauert normalerweis 9 Deeg. Fir d'éischt mussen d'Jurys-Memberen, d. h. d'Leadere vun alle vertruedene Länner, d'Problemer zesummestellen. Déi eigentlech Kompetitioun dauert dann 2 Deeg: dobäi mussen d'Kandidate 6 extreem schwéier Problemer an der Zäit vun am Ganzen 9 Stonnen (zweemol 4,5 Stonnen) léisen. Déi Deeg duerno ginn de Schüler hir Aarbechte vun de Professere verbessert a bewäert. Fir all Léisung kann ee maximal 7 Punkte kréien. Sou huet all Schüler um Enn en Total tëscht 0 an 42 Punkten, an all Land e groussen Total tëscht 0 an 252 Punkten.
Déi bescht Schüler kréien als Belounung eng Gold-, Sëlwer- oder Bronze-Medail. Sou eng Medail gëllt allgemeng ass déi héchst Auszeechnung, déi ee jonke Mathematiker kann ustriewen, ier en op eng Universitéit geet.
Keup
Keup ass de Familljennumm vun ë. a. follgende Persounen:
Acromantula
D'Acromantula ass e Fabeldéier an den Harry Potter Romaner vun der brittescher Schrëftstellerin Joanne K. Rowling.
Beschreiwung a Verhalen
D'Acromantula ass eng riseg Spann mat aacht Aen, där dicht, schwaarz Hoer um ganze Kieper wuessen. Si huet bis zu dräi Meter laang Bee mat um Enn geféierleche Schéieren. Domat ka se, bei Roserei an Opreegung, e gelungent Klicke vu sech ginn dat se an hir Sprooch abaut. Et si Fleeschfrësser déi eng Virléift fir grouss Affer hunn. D'Acromantula gehéiert zu deene wéinege Fabeldéieren déi der mënschlecher Sprooch mächteg sinn. D'Weibercher si méi grouss wéi d'Männercher.
Acromantulae sinn Déieren déi a grousse Kolonien am Bësch liewen, mat ee bis zwee alen Déieren, déi als Leetdéiere fungéieren. Se bauen hir Spawecker a Kuppelform um Buedem. An enger Grupp sinn all d'Spannen d'Kanner vun de Leetdéieren. D'Weibche ka bis zu honnert, wäiss, mëll Eeër op eng Kéier leeën. Déi jonk Spanne ginn no ongeféier sechs bis aacht Wochen aus, duerno hëllefe se Iessen erbäizeschafen.
Liewensraum
D'Acromantula kënnt aus dem Reebësch vun de groussen a klengen indonesischen Inselen, wéi Borneo, Sulawesi, Sumatra a Java. Duerch de Schwaarzmaart an deene Regioune koume s'am 18. Joerhonnert op d'asiatescht Festland an d'Nordküst vun Australien. Se iwwerliewe sou gutt an der Hëtzt wéi an der Keelt.
Et gëtt souguer Geschichten iwwer eng Kolonie an de schottesche Bëscher, mä dat konnt nach net nogewise ginn.
Geschicht
D'Acromantula ass warscheinlech vun engem Zauberer op der Insel Borneo geziicht ginn. Dohier kënnt et och, datt se d'mënschlech Sprooch beherrschen. Nëmme wéineg Fabeldéiere kënnen déi vu sech aus eleng léieren. Eng Ausnam ass de Kappa, deen dem Mënsch bal alles nomécht. Wéi scho gesot gouf d'Acromantula, duerch de Schwaarzmaart vill doruechter verdeelt, an iwwerall gouf versicht d'Populatioun kleng ze halen.
Zanter e puer Joerhonnerten ass de Ver- an Akaf vun hiren Eeër verbueden.
An de Bicher
Eng Acromatula kënnt fir d'éischt am zweete Band vir. Ënner dem Numm Aragog ass et eng männlech Spann an dem Rubeus Hagrid säin Hausdéier. Dës gouf fir e Muerd un enger Hogwatsschülerin beschëllegt. Duech d'Agräife vun dem Albus Dumbledore ass den Hagrid enger eeschter Strof entgaangen. Fofzeg Joer duerno gouf et sechs Attacke fir déi erëm den Aragog verantwortlech sollt sinn. Dës Kéier koum den Hagrid op Askaban an nëmmen duerch de Virwëtz vum Harry Potter a senge Frënn konnt de wierkleche Schëllegen, e Basilisk (→Fabeldéieren an den Harry Potter Romaner), entdeckt a besiigt ginn.
Georges Schroeder
De Georges Schroeder, gebuer den 20. Dezember 1947 an der Stad Lëtzebuerg, gestuerwen de 15. Juli 2012, war e lëtzebuergesche Jurist a Politiker.
Vun 1982 u war de Georges Schroeder 28 Joer laang Direkter vun der Inspection générale de la sécurité sociale (IGSS).
A senger Heemechtgemeng Beetebuerg war e vun 1976 bis 1983 Member vum Gemengerot, vun 1980 bis 1987 war en do och Schäffen. Vun 1975 u war e President vun der CSV-Sektioun Beetebuerg, vun 1987 bis 1994 war e Member vum Bezierkskommitee Süden a vun 1990 bis 2000 Member vum CSV-Nationalkommitee.
Vun 1994 u war hie Member am Kiercherot vun der Par Beetebuerg a vun 2010 u bis zu sengem Doud war e President dovun.
De 7. Juni 1994 krut hien eng Nominatioun als Member vum Staatsrot an de 17. November 2009 krut hien eng Nominatioun als President vun där Institutioun. Säi Mandat ass de 7. Juni 2012 ofgelaf.
Hie war vun 1989 u Member a vum Oktober 2007 un och President vum Verwaltungsrot vum CEPS/INSTEAD.
Canton de Guéret-2
De Canton de Guéret-2 ass eng franséisch administrativ Andeelung am Arrondissement Guéret, am Departement Creuse an der Regioun Nei-Aquitaine.
Den Haaptuert ass Guéret.
Prény
Prény ass eng franséisch Uertschaft a Gemeng am Departement Meurthe-et-Moselle an der Regioun Grand Est am Dall vun der Musel.
D'Uertschaft läit am Parc naturel régional de Lorraine.
Vëlospist Vennbunn
D'Vëlospist Vennbunn an der Belsch RAVeL L47 - Vennbahn a RAVeL L48 - Vennbahn, ass eng Vëlosstreck iwwer d'Grenze vun Däitschland, der Belsch a Lëtzebuerg ewech, déi op enger Distanz vun ca. 125 Kilometer Oochen mat Ëlwen verbënnt. Se verleeft gréisstendeels iwwer d'Streck vun der fréierer Vennbunn, enger Eisebunnsstreck déi zur Zäit vun de Preisen entstanen ass. Se féiert duerch den Naturpark Héicht Venn-Äifel an d'Ardennen an ass en Deel vum RAVeL-Reseau ( Réseau autonome de voies lentes), engem Reseau vu Weeër fir Wanderer, Reider a Cyclisten deen a Wallounien am Oktober 1995 an d'Liewe geruff gouf.
Streck
Weebeschreiwung a sechs Etappen, vun Oochen op Ëlwen:
D'Streck gouf den 2. Juli 2013 offiziell opgemaach.
Totalitarismus
An esou engem Régime sinn d'Politik, sämtlech Aspekter vum sozio-ëkonomesche Liewen, d'Informatioun (Propaganda), d'Arméi an all aner Sécherheetsorganer, den Enseignement, d'Kulturliewen, asw. komplett ënner der Kontroll vun der Parteibürokratie. Dozou kënnt, datt déi meescht totalitär Regimmer eng imperial Dimensioun hunn: se wëllen sech breet maachen, "Liewensraum" erueweren (Nationalsozialismus), "verluere" Gebidder "rëm"-kréien (italieenesche Faschismus) oder no an no d'ganz Mënscheet an engem eenzegen Ensembel vereenegen (Internationalismus oder Kommunismus).
Quasi ëmmer hunn déi totalitär Regimmer ee "staarke" Mann un hirer Spëtz, dee vun der Mass bewosst oder onbewosst als providenziell Figur betruecht gëtt oder muss ginn, an deen sech als "Führer" (Adolf Hitler), "Duce" (Benito Mussolini), "Grousse Steiermann" (Mao Zedong), "Conducator" (Nicolae Ceausescu), asw. bezeechne léisst. De Josef Stalin, dee sech gär als gudde "Väterchen" vun de Vëlker vun der Sowjetunioun feiere gelooss huet, a sech gläichzäiteg als Nofollger vun de grousse Figure vun der russescher Geschicht betrucht huet (Alexander Newski, Iwan IV., genannt "de Schrecklechen", Péiter de Groussen, Katharina II., Michail Ilarionowitsch Kutusow, Lenin..., war kloer ee vun de gréissten totalitäre Potentater.
Fred Keup
De Fred Keup, gebuer de 15. Mee 1980, ass e lëtzebuergeschen Deputéierten an der Chamber, Enseignant a politeschen Aktivist vu Mamer. Nom Secondaire am Lycée Michel-Rodange huet de Fred Keup Geographie um Centre Universitaire de Luxembourg an op der Universitéit Stroossbuerg studéiert. Hien ass haut Geographiesprofesser am Lycée technique d'Esch-sur-Alzette.
Wärend der Referendumscampagne huet hien als Porte-parole du camp du « non » gegollt respektiv als der führende Kopf der Nein-Kampagne. Ee vun den Héichpunkte vun der Campagne war de Face-à-face Laura Zuccoli - Fred Keup op RTL Radio Lëtzebuerg. . Nom Referendum huet hien erkläert sech wëllen zeréckzezéien. Schlussendlech huet en awer säi Veräin a Wee2050 ëmbenannt. Zanterhier beschäftegt hie sech an de soziale Medie mat Theeme wéi der Sproochesituatioun zu Lëtzebuerg an dem staarke Bevëlkerungswuesstem. De Fred Keup gesäit sech selwer als "Vertrieder vun der politescher Mëtt".
Seng Positioune sinn ëmstridden, a ginn dacks kontrovers diskutéiert.
Den 2. Mäerz 2018 huet d'ADR zesumme mam Fred Keup, op enger Pressekonferenz eng Kooperatioun fir d'Chamberwalen 2018 annoncéiert. D'ADR stellt der Initiativ bis zu aacht Plazen op hire Lëschten zur Verfügung. Dat erlaabt et dem Fred Keup fir op sou enger Lëscht ze kandidéieren. Bei de Chamberwale vum 14. Oktober 2018 war hie Kandidat op der Lëscht vun der ADR am Süden. Hien ass Drëttplazéierten op der Lëscht ginn an de 14.Oktober 2020, nom Récktrëtt vum Gaston Gibéryen, als Deputéierten an der Chamber vereedegt ginn. Den 19. Mäerz 2022 gouf hien um Nationalkongress vun der Partei zu Réiser als Nofollger vum Jean Schoos zum neie Parteipresident gewielt.
Donieft ass de Fred Keup President vum FC Kehlen. Hien ass ee vun de Comitésmembere vun der Actioun Lëtzebuergesch.
Hien ass bestuet a Papp vun 2 Kanner.
Place Joseph-Thorn
D'Place Joseph Thorn ass eng Plaz zu Märel an der Stad Lëtzebuerg. Se läit laanscht dem Boulevard Marcel Cahen, tëscht der Rue Béatrix de Bourbon, der Rue Charles Quint an der Rue Guillaume de Machault.
Geschicht
D'Strooss gouf den 20. Abrëll 1964 vum Stater Schäfferot nom Politiker Joseph (Jis) Thorn (1883 - 1953) genannt.
Bis 2013 war d'Plaz net esou grouss, se ass am Westen nëmme bis bei déi fréier Rue de Chiny gaangen. Duerch de Bau vun enger Rëtsch Wunnhaiser ass déi Strooss du verschwonnen an d'Plaz ass méi grouss gemaach ginn.
Büst vum Luís de Camões
Am Mäerz 2016 sinn déi nei Raimlechkeete vum Centro Cultural Português no Luxemburgo (CCP) op der Place Joseph-Thorn ageweit ginn. An deem Kader ass och eng Büst vum portugiseschen Nationaldichter Luís de Camões vu Bouneweg op Märel virun de Kulturzenter geréckelt ginn. Si ass do den 10. Juni 2016, um portugiseschen Nationalfeierdag ("Dia de Portugal"), a Presenz vun der Buergermeeschtesch Lydie Polfer an der portugisescher Ministesch fir ëffentlech Verwaltung Constança Urbano de Sousa nei ageweit ginn.
Si gouf 2006 vun der Associatioun Santa Casa da Misericórdia do Luxemburgo an de Geschäftsleit António Silva, José Vieira a Manuel Cardoso kaaft an der Stad Lëtzebuerg geschenkt. Den 10. Juni 2006 war si ageweit ginn. Sculpteur war den Mário Rodrigues de Castro.
Am Oktober 2015 war annoncéiert ginn, datt d'Wierk d'Place Léon-XIII zu Bouneweg géif verloossen. D'Plënneren hat fir eng kleng Poleemik an der portugisescher Communautéit gesuergt. E puer Leit hu kritiséiert, d'Büst géif aus dem Aarbechterquartier Bouneweg op Märel geréckelt ginn, well et do méi "chic" wier. Dem portugisesche Botschafter gouf virgeworf, hien hätt d'Mäzene vum Wierk net ëm hir Meenung gefrot. Den Ambassadeur dogéint sot, jiddweree wier kontaktéiert ginn a wier averstane gewiescht, datt d'Büst eng méi "digne" a méi "modern" Plaz verdéngt hätt. Am Mäerz 2016 ass se an den Ateliere vun de Stater Muséeën ënner der Victor-Hugo-Hal restauréiert ginn.
Place de Gand
D'Place de Gand ass eng Plaz um Belair an der Stad Lëtzebuerg. Se läit tëscht der Rue Astrid, der Rue Charlemagne an der Rue d'Oradour an ass 7 Ar grouss.
Geschicht
D'Plaz ass no der Belscher Stad Gent ( Gand), der Haaptstad vun der Provënz Ostflandern benannt.
Den 12. September 2016 huet de Gemengerot dofir gestëmmt, d'Plaz ze renovéieren. Fir am Ganzen 154.700 Euro huet de Stater "Service des parcs" zesumme mam "Services de la voirie" an dem "Service de l'éclairage public" d'Place de Gant nei aménagéiert. Et si Sëtzplaze mat engem Dësch an enger Skulptur installéiert ginn. Och en ëffentleche Bicherschaf ass dohigestallt ginn. De 4. Juli 2017 ass en Noperschaftsfest organiséiert an d'Plaz nei ageweit ginn.
Massimo Tarantini
De Massimo Tarantini, gebuer den 10. Juni 1974 zu Mamer, ass e lëtzebuergesche Volleyballtrainer a fréiere Volleyballspiller.
De Massimo Tarantini huet seng international Spillercarrière 2000 ugefaangen. Hie war am Kader vun der lëtzebuergescher Härevolleyballnationalekipp.
Vun 2013 bis 2017 war hien den Assistanttrainer vun der lëtzebuergescher Dammevolleyballnationalekipp.
Desktopcomputer
En Desktopcomputer ass e Personal Computer (PC), dee fir de reegelméissege Gebrauch op enger selwechter Plaz entwéckelt gouf. Wéinst senger Gréisst a senge Leeschtungufuerderungen ass en net mobil. E steet meeschtens op oder ënnert engem Schreifdësch.
Déi geleefegst Konfiguratioun huet eng Computerboîte mat der Stroumalimentatioun, der Haaptplatinn, an dem Festplattelafwierk; an ass un eng Computermaus an eng Tastatur fir den Input ugeschloss, an un ee Computerbildschierm an zum Beispill un Haut-parleuren, e Printer oder e Scanner fir den Output.
Serge Carlut
De Serge Carlut ass e lëtzebuergeschen Handballspiller.
1947 war de Carlut fir d'éischt am Kader vun der lëtzebuergescher Härenhandballnationalekipp. Hien huet 19-mol an der Nationalekipp gespillt.
(90482) Orcus
Den (90482) Orcus (Symbol: ; al Bezeechnung 2004 DW) ass en transneptuneschen Objet an der Kuiperceinture.
Rebel Without a Cause
Rebel Without a Cause ass en US-amerikanesche Film vum Nicholas Ray aus dem Joer 1955.
Ëm wat geet et am Film?
Den Jim Stark ass mat sengen Elteren op Los Angeles geplënnert. A senger neier Schoul kritt hie Problemer mat enger Band Jugendlecher aus sengem Alter…
(90482) Orcus
Eegenschaften
Den Orcus leeft op engem Ofstand tëscht 30,639 AE (Perihel) a 48,046 AE (Aphel) a ronn 247 Joer ëm eis Sonn. Well seng Bunngréisst am grousse Ganze mat där vum Zwergplanéit Pluto iwwereneestëmmt, gëtt en zu der Grupp vun de Plutinoe gezielt.
Den Duerchmiesser vum Orcus gëtt unhand vu senger visueller Hellegkeet op 1.600 bis 1.800 km geschat. Eng exakt Bestëmmung war bis elo nach net méiglech. Bis zu der Publikatioun vun der vum Zwergplanéit Eris am Juli 2005 hat den Orcus als méiglech gréissten, nei entdeckten Himmelskierper am Sonnesystem (zanter der vum Pluto) gegollt.
Mound
Am Februar 2007 huet en Team ëm de Mike Brown d'Entdeckung vum Mound Vanth mat 262 km Duerchmiesser bekannt gemaach, deen op Fotoen entdeckt gouf, déi 2005 gemaach goufen.
Andeelung
Et ass z'erwaarden, datt den Orcus méiglecherweis, an déi am Joer 2006 nei definéiert Klass vun de Zwergplanéite klasséiert gëtt. Wéinst senger Gréisst ass hien eventuell am hydrostatesche Gläichgewiicht a misst bal kugelfërmeg sinn. Ëmmerhin ass den Orcus méi grouss wéi den Zwergplanéit Ceres mat engem Duerchmiesser vun 975 km.
Bal grad sou grouss ass allerdéngs den Asteroid (90377) Sedna, mat engem geschaten Duerchmiesser vun tëscht 1.600 a 1.700 km. De Sedna gouf vum selwechten Astronomenteam kuerz virum Orcus fonnt. D'Entdeckung gouf awer eréischt méi spéit publizéiert, well d'extrem Bunnparameter an déi riseg Distanz eng méi laang Observatiounszäit brauchen.
Den Asteroid (50000) Quaoar an den Zwergplanéit (136199) Eris an der Kuiperceinture goufe vum Chad Trujillo an dem Mike Brown entdeckt.
Kan-Variant
D'Kan-Variant ass eng Variant vun der Sizilianescher Verdeedegung vum Schachspill. Se ass an den ECO-Coden ënner de Schlëssele B41 bis B43 klassifizéiert.
D'Kan-Variant fänkt mat de follgenden Zich un:
Celsus vu Mailand
Den Celsus vu Mailand, gestuerwen 304 zu Mailand, ass e legendäre chrëschtleche Märtyrer. Säi Fest gëtt den 28. Juli gefeiert. Hie war e Schüler vum hellegen Nazarius mat deem hien duerch d'Réimescht Räich gezunn ass fir de chrëschtleche Glawen ze verbreeden.
Wärend de Chrëschteverfollegungen ënner dem Keeser Diokletian goufen déi zwéin eng éischt Kéier agespaart, hunn et awer fäerdegbruecht fir fortzelafen. Déi zweet Kéier hate se manner Gléck a goufen allebéid am Joer 304 zu Mailand gekäppt.
Hie gëtt als Patréiner vun de Kanner an de Päerd veréiert.
Philippe de la Neuveforge
De Philippe de la Neuveforge (de la Neuforge), gebuer den 8. Mee 1621 an der Stad Lëtzebuerg, gestuerwen den 10. September 1684 zu Iechternach, war e lëtzebuergesche Benediktinerpater an Abt.
De 4. Mee 1676 huet den Abt de la Neuveforge de Bierger vun Iechternach e suppegen Terrain an der "Lütschen" genannter Gewan ofkaaft an do de Grondsteen zu engem Gebai geluecht, dat als "Lëschenhaus" sollt bekannt ginn. Op dem Ernzerbierg, déi Säit der Sauer, huet hien eng Liborius-Kapell erbaue gelooss, déi 1680 konsekréiert gouf.
De Philipe de la Neuveforge, deen 1672 "haut justicier" vun der Stad Iechternach gi war, huet 1680 fënnef Fraen als Hexe verbrenne gelooss.
Vandières (Meurthe-et-Moselle)
Vandières ass eng franséisch Uertschaft a Gemeng am Departement Meurthe-et-Moselle an der Regioun Grand Est am Dall vun der Musel.
Raspoutine (Film 1954)
Raspoutine ass e franséisch-italieenesche Film vum Georges Combret aus dem Joer 1954.
Ëm wat geet et am Film?
De Film erzielt d'Liewe vum russesche Pater Rasputin.
Jacques Marin
De Jacques Marin, gebuer als Jacques Raymond Marin den 9. September 1919 zu Paräis a gestuerwen den 10. Januar 2001 zu Cannes, war e franséische Schauspiller a Synchronspriecher.
Hie war als Schauspiller a Filmer vu bekannte franséische Regisseure wéi René Clément, André Cayatte, Jean-Paul Le Chanois, Jean Delannoy, Jean Renoir an Henri Verneuil ze gesinn. Hie krut awer och Rollen an engleschsprochege Filmer vu Regisseure wéi Richard Fleischer, Ted Kotcheff, Irvin Kershner, John Frankenheimer, William Wyler a Mark Robson.
La chair et le diable
La chair et le diable ass e franséisch-italieenesche Film vum Jean Josipovici aus dem Joer 1954.
Ëm wat geet et am Film?
Den Giuseppe gëtt vum Mathias Valdès engagéiert fir op deem sengem Bauerebetrib ze schaffen. Den Giuseppe versicht awer d'Mylène, sengem Patron seng Fra, ze verféieren. Et kënnt zum Sträit tëscht dem Giuseppe an dem Mathias…
Alexander Nikolajewitsch Skrjabin
Den Alexander Nikolajewitsch Skrjabin, op Russesch Александр Николаевич Скрябин, wëss. Transliteratioun Aleksandr Nikolaevič Skrjabin, gebuer de zu Moskau, an do gestuerwen de, war e russesche Pianist a Komponist.
Single (Musek)
Eng Single ass an der Musek eng Opnam mat nëmmen engem eenzegen oder enger klenger Zuel vu Lidder. An éischter Linn ass eng Single haut eng Auskopplung aus engem Museksalbum, dat heescht e Lidd, dat op deem Album ze fannen ass an zum Beispill u Radiostatioune geschéckt gëtt oder dat et separat vum Album ze kafe gëtt. Eng Single kann a verschiddene Formater verëffentlecht ginn (CD, Schallplack, Kassett, digital...).
Eng Radiosingle ass eng Single, déi een net ka kafen an déi just fir Promotiounszwecker an engem bestëmmte Format verëffentlecht oder op engem Radiosender gespillt gëtt.
Uelbech
D'Uelbech ass eng lëtzebuergesch Baach am Éislek an der Gemeng Buerschent.
Si huet hir Quell op enger Héicht vun 320 Meter am Norde vu Méchela, um Flouer Rëmertsbierg. Vun do leeft se ganzen Zäit no Süde bis op Méchela. Am Agank vum Duerf verschwënnt se ënner dem Buedem fir a Réier weiderzelafen, an dann no ronn 300 Meter op enger Héicht vun 213 m vu lénks an d'Sauer ze lafen. Am Ganzen ass se ongeféier 1.350 Meter laang.
Tenakee Springs
Tenakee Springs (op Tlingit: Tlaaguwu Aan) ass eng Uertschaft am Süde vum Hoonah-Angoon Census Area am Bundesstaat Alaska an de Vereenegte Staate vun Amerika.
D'Uertschaft huet 131 Awunner (Stand: 2010) an eng Fläch vun zirka 50 km².
Tenakee Springs gouf am Joer 1971 gegrënnt.
Blangy-Tronville
Blangy-Tronville ass eng franséisch Gemeng am Departement Somme an der Regioun Hauts-de-France.
Brommat
Brommat ass eng franséisch Gemeng am Aveyron an der Regioun Occitanie.
Geographie
Brommat läit am Massif central um rietsen Uwänner vun der Truyère, déi am Osten d'Gemengegrenz mat Sainte-Geneviève-sur-Argence mécht. Duerch d'Uertschaft Brommat selwer leeft d'Bromme déi um südleche Wutz mat der Siniq zesummeleeft.
Paul Verhoeven (däitsche Filmregisseur)
De Paul Verhoeven, gebuer als Paulus Joseph Verhoeven den 23. Juni 1901 zu Unna a gestuerwen den 22. Mäerz 1975 zu München, war en däitsche Schauspiller a Filmregisseur.
De Paul Verhoeven ass de Papp vum Filmregisseur Michael Verhoeven an der Schauspillerin Lis Verhoeven.
Tarzan's Fight for Life
Tarzan's Fight for Life ass en US-amerikanesche Film vum Filmregisseur H. Bruce Humberstone aus dem Joer 1958 no Romaner vum Edgar Rice Burroughs.
Ëm wat geet et am Film?
Den Zauberer Futa vum Stamm vun den Nagusu streit mat dem Dr. Sturdy an deem sengem Meedchen Anne...
NGC 874
Den NGC 874 ass eng Spiralgalaxis vum Hubble-Typ Sab pec? am Stärebild Cetus. Si ass ronn 565 Millioune Liichtjoer vun eisem Sonnesystem ewech an huet en Duerchmiesser vun zirka 140.000 Liichtjoer. Den Objet gouf am Joer 1886 vum US-amerikaneschen Astronom Frank Muller entdeckt.
Villers-sous-Prény
Villers-sous-Prény ass eng franséisch Uertschaft a Gemeng am Departement Meurthe-et-Moselle an der Regioun Grand Est am Dall vun der Musel.
D'Uertschaft läit am Parc naturel régional de Lorraine.
NGC 1044
Den NGC 1044 ass eng lënsefërmeg Galaxis vum Hubble-Typ E/S0? pec am Stärebild Cetus. Si läit ronn 295 Millioune Liichtjoer vun eisem Sonnesystem ewech an huet en Duerchmiesser vun zirka 95.000 Liichtjoer. D'Galaxis mécht mam PGC 3.080.165 eng wiesselwierkend Koppel, déi gravitativ zesumme mam NGC 1046 agéiert.
Den Objet gouf de 7. November 1784 vum Wilhelm Herschel entdeckt.
Pol Christophory
De Pol Christophory, gebuer de 5. Oktober 1988, ass e lëtzebuergesche Volleyballspiller. ,
RGTR-Linn 703
D'RGTR-Linn 703  ass eng interregional Express-Buslinn déi zanter dem 17. Juli 2022 am Kader vum RGTR am Optrag vum Ministère fir Mobilitéit an ëffentlech Aarbechten um Trajet Lëtzebuerg - Mäertesbierg fiert.
Pol Christophory
De Pol Christophory huet seng international Sportscarrière 2006 ugefaangen. Hie war am Kader vun der Lëtzebuergescher Härevolleyballnationalekipp.
RGTR-Linn 703
Se fiert an der Woch all Stonn.
Entwécklung vun der Linn
Virum 17. Juli 2022 ass d'Streck Lëtzebuerg - Mäertesbierg als Linn 330 gefuer ginn.
Halten op der Linn
(D'Nimm vun den Halte si sou uginn, wéi se am offizielle Fuerplang 07/2022 publizéiert sinn.)
Um Spaweck
All d'Informatioune bezéie sech op de Fuerplang vum 17. Juli 2022
Partensteiner Forst
De Partensteiner Forst ass e gemengefräit Gebitt am ënnerfränkesche Landkrees Main-Spessart.
Nopeschgemarkungen
Nopeschgemarkunge vun Norden am Auerzäresënn si Frammersbach, Partenstein, Lohr am Main, Rechtenbach, Forst Lohrerstraße, Neuhütten, Wiesthal a Verbindung mat Krommenthal a Frammersbacher Forst. En Deel vun der Gemeng Wiesthal zitt sech duerch de Partensteiner Forst a spléckt en an zwee.
Bob Zuidberg
De Bob Zuidberg, gebuer den 8. Oktober 1996, ass e lëtzebuergesche Volleyballspiller.
De Zuidberg huet seng international Sportscarrière 2017 ugefaangen. Hien ass am Kader vun der lëtzebuergescher Härevolleyballnationalekipp (Stand: 2018).
Printer
E Printer oder en Drécker ass en Elektroapparat, deen eng Grafik- oder Textdatei vun engem Computer generell op Pabeier ausdréckt.
Am méi wäite Sënn ass eng Kopiesmaschinn och eng Aart Drucker.
Hugo Fregonese
Den Hugo Fregonese, gebuer den 8. Abrëll 1908 zu Mendoza a gestuerwen de 17. Januar 1987 zu Buenos Aires, war en argentinesche Filmregisseur.
Vun 1947 bis 1958 war hie mat der Schauspillerin Faith Domergue bestuet.
Le grand jeu (Film 1954)
Le grand jeu ass e franséisch-italieenesche Film vum Robert Siodmak aus dem Joer.
Ëm wat geet et am Film?
De Pierre Martel mellt sech an d'Friemelegioun well seng grouss Léift an d'Bréch gaangen ass…
Haut-parleur
En Haut-parleur oder Lautsprecher ass en Apparat, deen en elektrescht Audiosignal a mechanesch Schwéngungen ëmwandelt, déi de Mënsch als Geräisch héiert. Si produzéieren ënner anerem den Toun (zum Beispill Sprooch oder Musek) aus dem Radio, der Televisioun oder vun engem Computer.
Haut-parleuren, déi direkt op den Ouere sëtzen, nennt ee Kopfhörer.
Lautsprecher, déi mam Internet verbonne sinn, Musek oder Sprooch kabellos iwwerdroen an iwwer eng agrëffsfräi Sproochsteierung a Sproocherkennung d'Funktioune vun engem Intelligente perséinlechen Assistent (IPA) integréieren, nennt ee Smart Speaker.
Cachy
Cachy ass eng franséisch Gemeng am Departement Somme an der Regioun Hauts-de-France.
Dommartin-lès-Toul
Dommartin-lès-Toul ass eng franséisch Uertschaft a Gemeng am Departement Meurthe-et-Moselle an der Regioun Grand Est. D'Uertschaft läit um rietsen Uwänner vun der Musel.
Ragtime
De Ragtime (en.: rag = „zerrass, synkopéiert“, time = „Zäit“) ass en an den USA entstanene Virleefer vum Jazz, dee seng Héichzäit tëscht 1899 an 1914 hat.
E gëllt als klassesch Musek vun Amerika a gëtt hautdesdaags virun allem als Pianosstil betruecht.
La tour de Nesle (Film 1955)
La tour de Nesle ass e franséisch-italieenesche Film vum Abel Gance aus dem Joer 1955 no engem Roman an Theaterstéck vum Alexandre Dumas.
Säit (Instrument)
Eng Säit ass e flexibelt Material, dat op Säiteninstrumenter (Gittar, Bass, Harf asw.), Tasteninstrumenter (Piano, Cembalo, Hackbried asw.) oder Sträichinstrumenter (Gei, Cello, Kontrabass) opgespaant gëtt.
Doduerch datt se gezupft, ugeschloen oder gestrach ginn, fänken d'Säiten un ze vibréieren a maache mat Hëllef vun engem elektresche Verstäerker oder enger Resonanzkëscht en Toun. D'Tounhéicht variéiert mat der Déckt, der Form an der Längt vun de Säiten an den Toun selwer variéiert mam Material mat deem d'Säit zum Vibréiere bruecht gëtt. D'Säite besti meeschtens aus Drot, Daarm, Planzefaseren oder Nylon. Si kënne ganz glat, oder, haaptsächlech fir déif Téin, gekréngelt sinn.
Ambush at Tomahawk Gap
Ëm wat geet et am Film?
Véier Banditten de McCord, de Kid, den Egan an den Doc ginn no fënnef Joer aus dem Prisong vu Fort Yuma entlooss. Si maache sech direkt op de Wee no Tomahawk Gap, fir Geld aus engem Iwwerfall sichen ze goen, dat se do verstoppt haten ...
Soss
De Film ass a Frankräich op DVD erauskomm mat engem Commentaire vum Filmkritiker Patrick Brion.
Byrgius (Moundkrater)
De Byrgius ass en Aschlagkrater op der viischter Moundsäit, südëstlech vum Krater Darwin an nordwestlech vum Krater Vieta.
De Kraterrand ass staark erodéiert. Op dem westleche Kraterrand läit den Niewekrater Byrgius A, deen en opfällege Stralesystem huet.
De Krater gouf 1935 vun der I.A.U. offiziell nom Schwäizer Auermécher an Astronom Jost Bürgi genannt.
Q-Féiwer
D'Q-Féiwer, Queenslandféiwer oder och nach Geessegripp ass eng ustiechend Béischtekränkt, déi och vum Déier op de Mënsch kann iwwerdroe ginn.
Verursaacht gëtt et duerch d'Bakteerienaart Coxiella burnetii, déi och als biologesch Waff benotzt ginn ass.
Cliff Burton
De Clifford Lee "Cliff" Burton, gebuer den 10. Februar 1962 zu Castro Valley, Kalifornien, a gestuerwen de 27. September 1986 no bei Ljungby a Schweden, war e Bassist, dee mat der Trash-Metal-Band Metallica bekannt gouf. Hie gouf Cliff Burton oder einfach nëmme Cliff genannt.
Liewen
De Cliff as 1962 als drëtt Kand vu sengen Hippie-Elteren Jan a Ray gebuer ginn. Hien hat zwee Gesëschter an ass op d'Highschool zu San Francisco gaangen, wou hie Museksstonne geholl huet. Als éischt huet hie Piano spille geléiert, am Joer 1976 dann E-Bass. Dës Instrumenter hu säi Museksgoût ausgemaach, dee ganz ofwiesselungsräich an aussergewéinlech war, hien huet nämlech Rockmusek vu Motörhead, Jimi Hendrix a Black Sabbath, awer och klassesch Musek gelauschtert.
Nodeem hien d'Highschool am Joer 1980 gepackt hat, ass de Cliff der Heavy Metal-Band Trauma bäigetrueden. Metallica, seng spéider Erfollegsband, war, nodeem de Ron McGovney ausgetruede war, op engem Concert vu Trauma dobäi, a si ware sou vum Cliff Burton sengem Talent um Bass, besonnesch bei sengem Solo, faszinéiert, datt si hien nom Concert gefrot hunn ob hie sech Metallica wéilt uschléissen.
Metallica
Bei Metallica hat de Cliff säi gréissten Erfolleg.
Hien huet mat hinnen 3 Albumen opgeholl: Kill 'em All, Ride The Lightning an Master Of Puppets. Hien huet sech aktiv um Songwriting bedeelegt, dëst souwuel bei den Texter wéi bei der Musek. Den Numm vum éischten Album Kill 'em All kënnt och vun him. Hie war bekannt fir seng Bass-Soloen, zu engem Deel an de Studioopname vun Orion oder Anesthesia Pulling Teeth, engem 4 Minutte laange Bass-Solo, zum aneren op de Concerten, wou hien eng Improvisatioun mat verschiddenen Deeler vun Anesthesia spillt. Seng Soloë sinn fir d'Benotzung vu Wah-Wah an Distortion-Effekter bekannt. Dës benotzt hien och an de Lidder For Whom The Bell Tolls an The Call Of Ktulu, béid vum Album Ride The Lightning. De chromateschen Intro vu For Whom The Bell Tolls gëtt och vum Cliff um Bass gespillt, e gëtt awer dacks iertemlecherweis als Gittarsmelodie gehalen. D'Haaptmelodie vun deem Lidd huet hien och erfonnt. Dat reng instrumentaalt Lidd Orion vum Album Master Of Puppets gëtt vu ville Fans als "säi" Lidd ugesinn. Dëst huet domat ze dinn, datt déi meescht Melodien aus senger Fieder stamen. Et kritt een de Bass a kaum soss engem Metallica-Lidd souvill ze héiere wéi an dësem: nom vum Bass gespillten Intro spillt dësen, alt erëm mat Verzerrung, eng Bridge. De rouegen Deel ass och vum Cliff gespillt. Dëse Riff gëtt dacks als "Cliff's Riff" bezeechent, obwuel en zu senge Liefzäiten ni live gespillt gouf. Zum Schluss kënnt dann nach e Bass-Solo, deen eenzege "richtege" Bass-Solo dee Metallica an engem Lidd jee abruecht huet.